Tiltale for overtrædelse af straffelovens § 232, blufærdighedskrænkelse. Påstand om erstatning
Ret: Retten i Herning (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Seksual forbrydelser;

51-årig mand fundet skyldig i blufærdighedskræn-kelse  

51-årig mand fundet skyldig i blufærdighedskrænkelse af 11-årig pige i maj 2021 i By.  

Sagsnummer: SS 99-3537/2021

Den 51-årige mand var tiltalt for i maj 2021, at have krænket blufærdigheden hos en 11-årig pige,
idet han siddende i en sofa befølte pigen på numsen uden på tøjet og befølte hende på ryggen un-
der tøjet, ligesom han samlede hendes hår med den ene hånd og løftede det til siden, samtidig
med, at han først kyssede hende på halsen og dernæst på kinden, hvilket var egnet til at krænke
hendes blufærdighed.   

Retten fandt det på baggrund af den 11-årige piges troværdige og detaljerede videoforklaring, som
på flere punkter var sammenfaldende med tiltaltes egen forklaring, bevist, at hændelsesforløbet var
som beskrevet i anklageskriftet.   

Tiltalte var på besøg i familiens hus og traf i den forbindelse den 11-årige pige for første gang.
Henset til dette og pigens alder fandt retten, at forholdet i det hele var omfattet af straffelovens §
232 om blufærdighedskrænkelse.   

Straffen blev fastsat til 30 dages fængsel, som blev gjort betinget med vilkår om, at tiltalte skulle
udføre samfundstjeneste i 40 timer. Retten lagde ved strafudmålingen vægt på forholdets karakter
og fandt det forsvarligt på baggrund af tiltaltes gode personlige forhold at gøre fængselsstraffen
betinget.   

Tiltalte blev tillige pålagt at betale 5.000 kr. i tortgodtgørelse til den 11-årige pige.